vorweerde wairt alsoe dat tvoirs coren ten eynde vanden voirs
tmine beter worde vonden bij taxacien dan sij waen doense de voirs
amelis aenveerde soe selen de voirs hrn hem dair af rastoer doen
wairt oec alsoe dat sij mater vonden worden dan sij waen te sijnen
incomen Soe soude de voirs amelis den voirs hrn dat oprichte
t taxacien van goeden mans Item mach de voirs amelijs de derdeschoeve
lande die hij niet gewynnen en can onder sijn ploegh voert anderen lieden
te pachtegheven op alsoe dat hij getruwelick sijn macht dair toe doen sall
dat sij gewonnen ende geworven selen worden gelijc den anden landen voirg
sond argelist Item es georloeft den voirs amelijs weert alsoe dat hij alle
de ande lande voirs niet gewynnen en conste dair hijse voert in somigen
deele sal moeghen uutgheven hoeverre alst kenlic es dat hijse met
gewynnen en conste goeden lieden vanden voirs dorpe ende nyemande
anders en altoes alsoe dat stroe datter op wassen sall weder gevuert
worde op de voirs lande Item es noch geerloeft den voirs amelijs vanden
thienden die verregelegen sijn dat hijse voert verpachten mach aen
goede liede met alsulker vorweerden dat inden lesten jae vande voirs
tmine de voirscr thiende alsoe wale die verregelegen es als die bij
belegen es come int voirs hof vander voirs wynnynghen omme tstroe
te meste te maken gelijc den anden stroe voirs Item weert alsoe dat
yemant die den voirs amelise vander hen weeghen tsijs sculd
wae ende in gebreke ware dien te betalen soe sal de voirs ameles dien
vervolghen ende de pande uutwynnen metten rechte ende goedinghe
dair af nemen tot der voirs hrn behoef en op cost des abds en convents
voirs It sal sculdich sijn de voirs amelis wettelick te ondersueken